Aktiwiteite - Duinepos
Verblyf en tariewe
Voëlkykentoesiaste van oraloor besoek jaarliks graag die Weskus Nasionale Park. Dié park word allerweë beskou word as ’n besonderse plek om na voëls te kyk.
Meer as 250 spesies kom hier voor. Daar is ‘n goeie kans dat jy ook ’n paar skaars geveerde besoekers van ander wêrelddele tydens jou besoek hier kan gewaar.
Wees op die uitkyk vir die brilpikkewyn, die Kaapse malgas, die trekduiker, die edelvalk, die kleinflamink en die swarttobie tydens jou besoek hier.
Verskeie toeganklike voëlkykskuilings (waaronder by Geelbek en Abrahamskraal) is in die park beskikbaar. Hiervandaan kan besoekers die unieke voëllewe ongehinderd van naby besigtig.
Die beste tyd om waadvoëls by Geelbek waar te neem is wanneer die gety inkom. Begin vroegoggend reeds voëls kyk. Maak seker jy pak jou verkyker, hoed en voëlkyklys in.
n Volledige voëlkyklys is beskikbaar hier.
Vir meer inligting oor voëlkyk in die park, raadpleeg die Weskus Nasionale Park se aktiwiteitskaart hier
Verskeie staproetes begin naby Duinepos. Pak jou stapstewels, sonroom en hoed in.
Weskus Nasionale Park staproetes
Die Weskus Nasionale Park bied bergfietsroetes met asemrowende uitsigte. Bring jou fiets saam of huur een plaaslik.
Die beste manier om die Langebaan-strandmeer te verken is per kano. As jy nie een het nie, huur een plaaslik. Vlieërski-entoesiaste van oraloor kom graag na die strandmeer.
Besoek Cape Sports en Windchasers SA vir meer inligting.
Suidelike noorkappers daag normaalweg in die winter in ons waters op om te paar, te sosialiseer en te kalf. Gedurende Augustus en September kan besoekers hierdie seereuse sien vanaf Tsaarbank wanneer hulle langs die kus hier verbyswem.
Ons terrein bied ‘n veilige speelplek wat kinders ure lank besig kan hou. Duinepos en omstreke bied talle opsies vir jou spruit om nuwe dinge te ondersoek en die natuur met spel te ontdek.
Pieknieks en braai
Geniet ‘n rustige dag langs die strandmeer met familie en vriende. Kraalbaai se strand bied die perfekte plek vir ‘n piekniek of braai. Ry verder noord tot by Tsaarbank en wees op die uitkyk vir walvsse wat langs die kuslyn hier verbyswem (gewoonlik vanaf Augustus tot September).
Die fossielpark is ongeveer ‘n halfuur se ry weg. Dit is wêreldbekend vir sy uitsonderlik goedbewaarde fossiele van diere wat terugdateer tot 5.2 miljoen jaar gelede.
Besoek West Coast Fossil Park vir inligting.
Geelbek vir lekkerbekke
Geelbek is slegs ‘n kort entjie se stap vanaf Duinepos. Hier kan jy smul aan tradisionale Suid-Afrikaanse kookkuns en streekkos. Hierdie gewilde restaurant is geleë langs die Langebaan-strandmeer in ‘n ou herehuis. Dié Kaaps-Hollandse gebou is ‘n nasionale gedenkwaardigheid en dateer van 1744.
!Khwa ttu, ‘n San opvoedkundige en kultuursentrum, is ‘n besoek werd vir almal wat in ons San-erfenis belangstel. Gaan op ‘n begeleide toer of leer spoorsny.
Besoek !Khwattu vir inligting.
Huis no 1 - 8
R900 vir vier mense per eenheid per nag
R680 vir twee mense wat deel en een kamer gebruik
R470 pe persoon
Huis no 9-11
R1060 vir vier mense per eenheid per nag
R850 vir twee mense wat deel en een kamer gebruik
R520 per persoon
Geldig tot einde Julie, minimumverblyf van 2 nagte
Bring your walking shoes! #westcoastway #sanparks
Come and visit us for some world-renowned birding
Sunset over the Langebaan Lagoon. Borrowed this pi
Take a walk on the wild side... #westcoastway #out
Come and experience it for yourself! Picture by Pi
Tsaarsbank. Picture taken today by Pieter Viviers.
Life on the lagoon's edge. Picture by @purple.prin
Weekend vibes. #westcoastway #langebaan #lagoon #o
Nature provides an open-air laboratory for young e
Duinepos bied ekovriendelike selfsorgverblyf in die Weskus Nasionale Park (naby Langebaan).
Duinepos, Weskus Nasionale Park, Langebaan, 7357
Telefoonnommer: +27 (0)22 707 9900
Selfoonnommer: 083 704 7067 (Janine)
S 33º 11.700’ E 18º 08.283
Twee van ons huise is aangepas vir die behoeftes van mense met gestremdhede. Die netwerk van paadjies tussen die huise word goed in stand gehou en vergemaklik toegang met 'n rolstoel.